**Osnovna škola Stobreč**

Ivankova 13

21311 Stobreč

KLASA: 602-02/19-01/77

URBROJ: 2181-170-19-1

Stobreč, 21.10.2019.g.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, **152/14.,** 7/17. i 68/18.), članka 8. Pravilnika o radu Osnovne škole Stobreč te članka 9. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Stobreč (u daljnjem tekstu: Pravilnik), ravnateljica Osnovne škole Stobreč, Marina Baćak, prof., objavljuje:

**NATJEČAJ**

**za zasnivanje radnog odnosa**

* učitelj/ica hrvatskog i engleskog jezika – 1 izvršitelj/ica na određeno vrijeme, puno radno vrijeme (40 sati tjedno odnosno 8 sati DRV), zamjena do povratka privremeno odsutne učiteljice na rad

Mjesto rada: Osnovna škola Stobreč

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine, broj: 82/08. i 69/17.)

Uz opće uvjete za zasnivanje radnog odnosa sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete:   
- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,  
- odgovarajuća vrsta i razina obrazovanja prema Zakonu o odgoju i obrazovanju u osnovnoj i srednjoj školi (u daljnjem tekstu: Zakon) i Pravilniku o odgovarajućoj vrsti obrazovanja učitelja i stručnih suradnika u osnovnoj školi (Narodne novine, broj 6/19.) i to:

Učitelj hrvatskoga jezika mora imati sljedeću vrstu obrazovanja sukladno članku 105. stavku 6. Zakona:

|  |  |  |  |
| --- | --- | --- | --- |
| **TOČKE** | **STUDIJSKI PROGRAM I SMJER** | **VRSTA I RAZINA STUDIJA** | **STEČENI AKADEMSKI NAZIV** |
| **a)** | **Hrvatski jezik i književnost**  *smjer: nastavnički* | –     diplomski sveučilišni studij | *magistar edukacije hrvatskoga jezika i književnosti* |
| –     sveučilišni dodiplomski studij | *profesor hrvatskoga jezika i književnosti* |
| –     sveučilišni dodiplomski studij | *profesor jugoslavenskih jezika i književnosti s temeljnim studijem iz hrvatskoga jezika* |
| **Kroatistika**  *smjer: nastavnički* | –     diplomski sveučilišni studij | *magistar edukacije hrvatskoga jezika i književnosti* |
| **Kroatistika i južnoslavenske filologije**  *smjer: nastavnički* | –     diplomski sveučilišni studij | *magistar kroatistike i južnoslavenskih filologija* |
| **Kroatologija**  *smjer: nastavnički* | –     diplomski sveučilišni studij | *magistar edukacije kroatologije* |
| **b)** | **Hrvatski jezik i književnosti**  *smjerovi: znanstveni, opći*  *kroatistički, knjižničarstvo,*  *kulturološki* | –     diplomski sveučilišni studij | *magistar hrvatskoga jezika i književnosti* |
| **Kroatistika**  *smjerovi: jezikoslovni, književni* | –     diplomski sveučilišni studij | *magistar kroatistike*  *magistar hrvatskoga jezika i književnosti* |
| **Učiteljski studij** | –     integrirani preddiplomski i diplomski sveučilišni studij | *magistar primarnog obrazovanja (Modul Hrvatski jezik razvidan je iz Dopunske isprave o studiju)* |
| –     četverogodišnji dodiplomski stručni studij | *diplomirani učitelj razredne nastave s pojačanim programom iz nastavnoga predmeta Hrvatskoga jezika* |
| **Kroatologija** | –     diplomski sveučilišni studij | *magistar kroatologije* |
| **c)** | **Hrvatski jezik i književnost** | –     preddiplomski sveučilišni studij | *sveučilišni prvostupnik (baccalaureus) edukacije hrvatskoga jezika i književnosti*  *sveučilišni prvostupnik (baccalaureus) hrvatskoga jezika i književnosti* |
| **Kroatistika** | –     preddiplomski sveučilišni studij | *sveučilišni prvostupnik (baccalaureus kroatistike)*  *sveučilišni prvostupnik (baccalaureus) hrvatskoga jezika i književnosti* |

Učitelj engleskoga jezika mora imati sljedeću vrstu obrazovanja sukladno članku 105. stavku 6. Zakona:

|  |  |  |  |
| --- | --- | --- | --- |
| **TOČKE** | **STUDIJSKI PROGRAM I SMJER** | **VRSTA I RAZINA STUDIJA** | **STEČENI AKADEMSKI NAZIV** |
| **a)** | **Engleski jezik i književnost**  *smjer: nastavnički* | –     diplomski sveučilišni studij | *magistar edukacije engleskoga jezika i književnosti* |
| –     sveučilišni dodiplomski studij | *profesor engleskoga jezika i književnosti*  *profesor engleskoga jezika i književnosti i drugoga nastavnog predmeta* |
| **Anglistika**  *smjer: nastavnički* | –     diplomski sveučilišni studij | *magistar edukacije engleskoga jezika i književnosti* |
| **b)** | **Engleski jezik i književnost**  *smjerovi: filološki, prevoditeljski* | –     diplomski sveučilišni studij | *magistar engleskoga jezika i književnosti* |
| **Anglistika**  *smjerovi: jezik i komunikacija, lingvistički, književno-kulturološki, prevoditeljski, znanstveni* | –     diplomski sveučilišni studij | *magistar engleskoga jezika i književnosti* |
| –     sveučilišni dodiplomski studij | *diplomirani anglist* |
| **Učiteljski studij** | –     integrirani preddiplomski i diplomski sveučilišni studij | *magistar primarnog obrazovanja (Modul ili program Engleski jezik razvidan je iz Dopunske isprave o studiju)* |
| **Učiteljski studij** | –     četverogodišnji dodiplomski stručni studij | *diplomirani učitelj razredne nastave s pojačanim programom iz nastavnoga predmeta Engleskoga jezika* |
| **c)** | **Engleski jezik i književnost** | –     preddiplomski sveučilišni studij | *sveučilišni prvostupnik (baccalaureus) engleskoga jezika i književnosti* |
| **Anglistika** | –     preddiplomski sveučilišni studij | *sveučilišni prvostupnik (baccalaureus) engleskoga jezika i književnosti* |

Radni odnos mogu zasnovati i učitelji sa višom stručnom spremom prema članku 155. stavku 3. Zakona.

Radni odnos u Školi ne može zasnovati osoba za koju postoje zapreke iz članka 106. Zakona.

U vlastoručno potpisanoj prijavi na natječaj navodi se e-mail adresa na koju će se dostaviti poziv na procjenu odnosno testiranje, tj. obavijest o datumu, vremenu i mjestu procjene odnosno testiranja te načinu procjene odnosno testiranja. Poziv na procjenu odnosno testiranje se objavljuje i na javno dostupnim mrežnim stranicama Osnovne škole Stobreč.

U vlastoručno potpisanoj prijavi na natječaj potrebno je navesti:

- osobne podatke: ime i prezime, adresu stanovanja, broj telefona/mobitela, e-mail adresu,

- naziv radnog mjesta na koje se prijavljuje.

Uz vlastoručno potpisanu prijavu na natječaj potrebno je priložiti:

* životopis,
* diplomu odnosno dokaz o odgovarajućem stupnju obrazovanja,
* dokaz o državljanstvu,
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja ne starije od mjesec dana,
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine, broj 78/93., 29/94., 162/98., 16/07., 75/09., 120/16.).

Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17.), članka 48.f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03 i 148/13) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14. i 39/18.) dužan je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici na internetsku stranicu Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat koji je pravodobno dostavio potpunu vlastoručno potpisanu prijavu sa svim prilozima odnosno ispravama i ispunjava uvjete natječaja obvezan je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Stobreč koji Pravilnik je dostupan na poveznici: <http://www.os-stobrec.skole.hr/skola/ploca?news_id=1483>

Na javno dostupnoj mrežnoj stranici Škole, poveznica: [http://os-stobrec.skole.hr/natje\_aji\_za\_radna\_mjesta\_u \_koli](http://os-stobrec.skole.hr/natje_aji_za_radna_mjesta_u_koli), će se najkasnije do isteka roka za podnošenje prijave na natječaj objaviti način procjene odnosno testiranja kandidata te pravni i drugi izvori za pripremu kandidata ako se procjena odnosno testiranje provodi o poznavanju propisa.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja sukladno važećim propisima o zaštiti osobnih podataka.

Rok za podnošenje prijave na natječaj je osam dana od dana objave natječaja na mrežnim stranicama i oglasnoj ploči Škole te mrežnim stranicama i oglasnim pločama Hrvatskog zavoda za zapošljavanje.

Vlastoručno potpisane prijave na natječaj dostavljaju se neposredno ili poštom na adresu: Osnovna škola Stobreč, Ivankova 13. 21311 Stobreč, s naznakom ˝za natječaj-učitelj/ica hrvatskog i engleskog jezika˝.

Nepravodobne, nepotpune i vlastoručno nepotpisane prijave neće se razmatrati.

Kandidat prijavljen na natječaj bit će obaviješten putem mrežne stranice Škole, poveznica: <http://os-stobrec.skole.hr/natje_aji_za_radna_mjesta_u_koli>, najkasnije u roku od osam dana od dana sklapanja ugovora o radu s odabranim kandidatom. Ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni sukladno članku 23. stavku 4. Pravilnika.

Ravnateljica:

Marina Baćak, prof.

\_\_\_\_\_\_\_\_\_\_\_\_\_\_\_\_\_\_\_